L’Escola Permanent d’Adults de Burjassot impartirà el curs d’A1 de Valencià
2025-07-24

En aquests dies, l’Escola Permanent d’Adults de Burjassot (EPA) ha rebut la comunicació, per part de la Conselleria d’Educació, Recerca, Cultura i Esport, que en aquest curs podrà impartir l’A1 de Valencià en les seues dependències, situades en el c/ José Carsí, 10 del municipi.

Totes les persones interessades a rebre la citada formació, poden inscriure’s en divendres 10 de novembre en el propi centre de 10 a 13 hores. Des de l’EPA informen que les classes s’impartiran els dimarts a la vesprada en horari de 17 a 19 hores, començant les mateixes el 14 de novembre.

Davant qualsevol dubte o consulta, poden cridar al telèfon de l’EPA, 96 363 81 11.